Diari Oficial de la Generalitat Valenciana


Sumari del DOGV 4460, del 14-03-2003 (2003/2592)

ACORD de 31 de gener de 2003, de la Comissió Territorial d'Urbanisme de València, relatiu a l'aprovació definitiva de la modificació núm. 12 de les Normes Subsidiàries d'Alpuente.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4460

Data del DOGV
:   14-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2592


Data del document
:   31-01-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alpuente
    * pla d'urbanisme

ACORD de 31 de gener de 2003, de la Comissió Territorial d'Urbanisme de València, relatiu a l'aprovació definitiva de la modificació núm. 12 de les Normes Subsidiàries d'Alpuente. [2003/2592]
  
Vist l'expedient remés per l'Ajuntament d'Alpuente referit a la Modificació núm. 12 de les Normes Subsidiàries, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant Acord del Ple de l'Ajuntament en sessió realitzada el dia 30 de juliol de 2002. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan el 29 d'octubre de 2002.
  
Segon
  
El projecte consta de memòria justificativa i plans.
  
Tercer
  
La proposta remesa consta de quatre modificacions puntuals de les Normes Subsidiàries d'Alpuente i que se sintetitzen en:
  
Modificació d'alineacions a l'av. José Antonio 7, mitjançant la qual s'introduïx una parcel·la edificable que elimina el vial públic actualment previst. La superfície afectada és de 142 m2 Es justifica en la realitat física existent, atés que es tracta d'un solar tanca amb mur de pedra, que va ser interpretat de forma errònia en la presa de dades en redactar les normes subsidiàries vigents.
  
Redelimitació del sòl urbà al límit oest, mitjançant la qual s'amplia la superfície d'este en 390 m2 dels quals es preveuen 70 m2 per a zona edificable residencial i 320 m2 per a dotació pública comunitària. Es justifica que la classificació actual no es correspon amb un interés real de preservar els dits terrenys lliures d'edificació, sinó que han sigut així classificats per eliminació; es permet d'esta forma obtindre un límit urbà més regular. Es manifesta que la Declaració d'Impacte Ambiental per a la dita zona va ser obtinguda en l'expedient 279/93 de la Conselleria de Medi Ambient.
  
Modificació d'alineacions al carrer Sta. Agueda 12, mitjançant la qual s'introduïx una parcel·la edificable que elimina el vial públic actualment previst. La superfície afectada és de 68 m2. Es justifica en la realitat física existent, atés que es tracta d'un solar tancat amb mur de pedra, que va ser interpretat de forma errònia en la presa de dades en redactar les normes subsidiàries vigents.
  
Modificació d'alineacions al carrer Escoles 13, mitjançant la qual s'introduïx una parcel·la edificable que elimina el vial públic actualment previst. La superfície afectada és de 39 m2. Es justifica en la realitat física existent, atés que es tracta d'un solar tancat amb mur de pedra, que va ser interpretat de forma errònia en la presa de dades en redactar les normes subsidiàries vigents.
  
Quart
  
Durant la tramitació de l'expedient no s'han sol·licitat informes sectorials.
  
Cinqué
  
Alpuente disposa de Normes Subsidiàries que van ser aprovades definitivament per la Comissió Territorial d'Urbanisme en data 27 de setembre de 1990.
  
Sisé
  
La Comissió Informativa de la Comissió Territorial d'Urbanisme de València, en sessió realitzada el 28 de gener de 2003, va emetre l'informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU, ja que consta l'emissió de la preceptiva Declaració d'Impacte Ambiental emesa el 4 d'octubre de 1994, com a conseqüència d'una modificació de les normes subsidiàries que no va arribar a aprovar-se definitivament.
  
Tercer
  
Les determinacions contingudes en la modificació han de complir amb el que exigix l'article 55.3 de la LRAU i article 17 de l'annex al RPCV, per a la qual cosa la memòria del projecte procedix a comparar les superfícies a què s'atribuïx un aprofitament lucratiu amb la superfície que es preserva com a dotació pública, de forma que a 319 m2 de sòl edificable residencial li correspon un increment de 71 m2 de sòl públic.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de PGOU de municipis de menys de 50.000 habitants, de conformitat amb el que disposa els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió realitzada el 31 de gener de 2003, acorda: aprovar definitivament la Modificació 12 de les Normes Subsidiàries d'Alpuente.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data d'haver rebut la present notificació.
  
Tot això, sense perjuí que es puga exercitar qualsevol altre recurs que s'estime oportú.
  
València, 31 de gener de 2003.- El secretari de la Comissió Territorial d'Urbanisme: José Manuel Palau Navarro.